नप क्षेत्र के गांवों की बिजली आपूर्ति जल्द शहरी फीडरों से जोड़ी जाएगी
सोहनानगरपरिषद के अंतर्गत आने वाले गांवों की बिजली आपूर्ति को शहरी फीडरों से जोड़ा जाएगा। जिसके लिए परिषद डीएचबीवीएन को लिखित पत्र लिखेगा, ताकि गांवों को भी शहरों की तर्ज पर पर्याप्त मात्रा में बिजली उपलब्ध हो सके। यह निर्णय बुधवार को नगर परिषद बोर्ड भी बैठक में लिया गया। बैठक में कुल 16 प्रस्तावों को पारित किया गया हैं।
सातसदस्यीय सब कमेटी का हुआ गठन
बुधवारको नगर परिषद सभागार में बैठक का आयोजन किया गया। जिसकी अध्यक्षता परिषद चेयरपर्सन विभा खटाना द्वारा की गई। तीन घंटे तक चली बैठक में दो पार्षद गैरहाजिर रहे। बैठक में प्रॉपर्टी टैक्स की आपत्तियों को सुनने के लिए सात सदस्यीय सब कमेटी का गठन किया गया हैं। जिसमें चेयरपर्सन विभाग खटाना, उपचेयरमैन पंकज सिंगला, पार्षद अनिल, वेदकला शर्मा, विद्या देवी, राजीव कुसुम गोयल को नियुक्त किया है। विभाग द्वारा धारा-35 के तहत कराए गए कार्यों को सर्वसम्मति से पारित कर दिया गया। जिसमें 180 लाइटों सफाई कर्मियों का वेतन शामिल है। कस्बे के पार्कों में ग्यारह माली नियुक्त होंगे। जिसमें 6 माली राजीव गांधी पार्क में तैनात होंगे। इसमें नक्शों को स्वीकृति देने अनियमित कालोनियों के प्रस्ताव को अगली बैठक के लिए स्थगित कर दिया है। वहीं परिषद करीब 34 लाख रुपए की राशि के पुराने बिलों का भुगतान करेगी। कस्बे के वार्डों में स्ट्रीट लाइट व्यवस्था दुरुस्त करने के लिए 525 सीएफएल लाइटों खरीदी जाएगी। सोहना परिषद ने गांवों में नियुक्त आठ चौकीदारों की सेवाएं नियमित रखने की सिफारिश की। विभाग ने हाईकोर्ट वकीलों की फीस बिजली विभाग राशि देने को हरी झंडी दे दी हैं। पार्षद प्रमिन्द्र द्वारा रखे प्रस्ताव पर परिषद गुरुद्वारा के समीप करीब 100 वर्ग गज भूमि में हरिजन धर्मशाला का निर्माण करेगी। बैठक में परिषद केसों की पैरवी के लिए कानूनी सलाहकार नियुक्त करने का प्रस्ताव मंजूर किया हैं। किंतु नाम का खुलासा नहीं किया हैं। बैठक में उप-चेयरमैन पंकज सिंगला, रेखा खटाना, बिंदू, कुलदीप, प्रमिला, कमलेश नंदा, विरेन्द्र लट्ठ, के अलावा कार्यकारी अधिकारी विजयपाल यादव, एमई अजय पंछाल, सचिव आजाद सिंह, बीआई प्रदीप कादियान मौजूद रहे।
hin_Deva hin_Deva hin_Deva hin_Deva